Trelis/gawiki huggingface dataset:
Nollaig Ó hÍcí. Is iománaí Éireannach é Noel Ó hÍcí, nó "Noel Hickey" as Béarla (rugadh i nDún Iomágain, Contae Chill Chainnigh é ar an 22 Nollaig, 1980). Imreoir rathúil é Ó hÍcí, a bhuaigh ocht mbonn i gCraobh Iomána Sinsearach na hÉireann agus trí ghradam Sárimreoirí na Bliana le foireann idirchontae Chill Chainnigh. Imríonn sé ina lán chúlaí lena chlub Dún Iomágain.
CLG Chontae Chill Mhantáin. Eagraíocht spóirt atá lonnaithe i gContae Chill Mhantáin, Poblacht na hÉireann é Cumann Lúthchleas Gael Chontae Chill Mhantáin. Is faoi cheannas na heagraíochta seo a imrítear na cluichí Gaelacha atá sa Chumann Lúthchleas Gael sa chontae - Peil Ghaelach, iomáint, Peil Ghaelach na mBan agus camógaíocht.
Eachroim, Contae Chill Mhantáin. Sráidbhaile beag i gContae Chill Mhantáin, Poblacht na hÉireann é Eachroim, nó "Aughrim" as Béarla. Tá sé suite i ngleann scéimheach in oirthear na tíre, san áit a buaileann na h-aibhneacha Ow agus Derry leis an abhainn Eachroim. Ar an mbóthar R747 idir an tInbhear Mór agus Bealach Chonglais atá sé lonnaithe.
CLG Chontae an Longfoirt. Is í Cumann Lúthchleas Gael Chontae an Longfoirt an eagraíocht atá freagrach as na cluichí Gaelacha i gContae an Longfoirt, Poblacht na hÉireann. Coiste áitiúil den Chumann Lúthchleas Gael atá ann. Is iad na cluichí a imrítear ann ná Peil Ghaelach, iomáint, Peil Ghaelach na mBan agus camógaíocht.
An Grúpa Áitiúil. Sa réalteolaíocht, is é atá i gceist leis an nGrúpa Áitiúil ná an grúpa de réaltraí ina bhfuil ár réaltra féin, Bealach na Bó Finne, suite. Tá meáchanlár an Ghrúpa Áitiúil idir Bealach na Bó Finne agus Réaltra Andraiméide. Tá an Grúpa deich milliún solasbhliain ar trastomhas, agus is ionann a mhais agus mais na Gréine méadaithe faoi (1.29 ± 0.14)×1012. Cuid den Fhorbhraisle Áitiúil, ar a dtugtar Forbhraisle na Maighdine freisin, is ea an Grúpa Áitiúil. 
Is iad Réaltra Andraiméide agus Bealach na Bó Finne, ar réaltraí bíseacha iad, an dá réaltra is mó sa Ghrúpa Áitiúil, agus lear mór réaltraí beaga ag timpeallú gach ceann acu. 
Is iad satailítí Bhealach na Bó Finne ná: Abhacréaltra Éilipseach an tSaighdeora (SagDEG), Scamall Mór Magellan, Scamall Beag Magellan, Abharcréaltra an Mhadra Mhóir, Abhacréaltra an Mhadra Bhig, Abhacréaltra an Bhéir Bhig, Abhacréaltra an Dragain, Abhacréaltra na Cíle, Abhacréaltra an tSeachtamháin, Abhacréaltra an Dealbhóra, Abhacréaltra na Foirnéise, Leon a hAon, Leon a Dó, Abhacréaltra an Túcáin, agus Abhacréaltra an Bhéir Mhóir.
Is iad satailítí Réaltra Andraiméide ná: M32, M110, NGC 147, NGC 185, Andraiméide a hAon, Andraiméide a Dó, Andraiméide a Trí, Andraiméide a Ceathair, Andraiméide a Cúig, Abhacréaltra Sféaróideach Pheigeasais, Abhacréaltra Chaiseoipé, Andraiméide a hOcht, Andraiméide a Naoi, agus Andraiméide a Deich.
Tá a leithéid ann freisin agus Réaltra an Triantáin. Is é an tríú réaltra is mó sa Ghrúpa Áitiúil é, agus é ar an t-aon réaltra bíseach amháin den ghnáthchineál sa Ghrúpa, nó is réaltraí bíseacha barracha iad Andraiméide agus Bealach na Bó Finne. Is féidir gur leathbhádóir de chuid Andraiméide atá ann, agus is féidir go bhfuil Abhacréaltra na nIasc á thimpeallú.
Cabhán an Chaorthainn. Baile beag i gContae Thír Eoghain is ea Cabhán an Chaorthainn ("Pomeroy" as Béarla), idir an Chorr Chríochach agus an Ómaigh. Is í an baile is airde sa chontae, agus tá an lár geografach Chúige Uladh gaobhardach. Rugadh seanathair James Irwin, spásaire SAM, anseo.
NGC. Seasann na litreacha NGC do "Nua-Chatalóg Ghinearálta na Réaltnéalta is na Réaltbhraislí". Tá timpeall ar ocht míle réad réalteolaíoch cláraithe sa Chatalóg seo, agus í ar ceann de na catalóga réalteolaíocha is cuimsithí atá ann. Tá gach sórt réadanna domhainspéire ann, cé go sílfeá ar a hainm nach mbeadh ach néalta agus réaltraí le fáil ina leithéid de chatalóg. Molann Foclóir Réalteolaíochta an Ghúim ainm na catalóige a ghiorrú mar "NCG" (Nua-Chatalóg Ghinearálta), in áit NGC, atá bunaithe ar an mBéarla (New General Catalogue), ach is ar éigean atá sé praiticiúil a leithéid d'úsáid a thabhairt isteach, ó tharla go bhfuil an leagan "NGC" coitianta sna teangacha eile ar fud an domhain.
Níl an "nua-chatalóg" chomh nua sin a thuilleadh, nó b'é John Dreyer (1852-1926), an réalteolaí Danmhargach a shocraigh síos in Éirinn, a chuir in eagar í agus a d'eisigh an chéad eagrán di sa bhliain 1888. Ina dhiaidh sin, is iomaí ceartúchán a rinneadh uirthi.
Cnoc na Péiste. Is é Cnoc na Péiste an ceathrú stuaic is airde in Éirinn. Tá sé 988m ar airde. Tá sé suite sna Cruacha Dubha in Uíbh Ráthach, Contae Chiarraí, Éire. Ar an taobh thiar don stuaic tá Maolán Buí, agus ar and taobh thoir tá Cruach Mhór.
Cnoc Bréanainn. Is é Cnoc Bréanainn an seachtú stuaic is airde in Éirinn agus an stuaic is airde sa tír lasmuigh dos na Cruacha Dubha in Uíbh Ráthach. Tá sé suite i gCorca Dhuibhne, Contae Chiarraí, Éire. Tá sé 953m in airde.
Aodhán Ó Fógartaigh. Is iománaí Éireannach é Aodhán Ó Fógartaigh, nó "Aidan Fogarty" mar a ghlaoitear air as Béarla (rugadh ar an 20 Iúil, 1982 é in Áth na nUrlainn, Contae Chill Chainnigh). Imreoir cáiliúil é, leis an gclub Emeralds agus le foireann idirchontae Chill Chainnigh.
Saol.
Rugadh agus tógadh Aodhán Ó Fógartaigh sa bhaile Áth na nUrlainn, agus tháinig sé isteach san fhoireann áitiúil Emeralds nuair a bhí sé ina dhéagóir fós. Ba shoiléir é ón dtús gurb iománaí tréitheach é, agus bhris sé isteach san fhoireann idirchontae tar éis tamaill. Bhuaigh sé bonn leis an bhfoireann faoi-21 i gcluiche ceannais na hÉireann sa bhliain 2003, agus roghnaíodh é ina thosaí san fhoireann shinsearach an bhliain chéanna.
Tá ceithre bhonn Laighin ag Ó Fógartaigh. Ba bhliain iontach é 2006 dó - bhuaigh sé bonn sa tSraithchomórtas Iomána Náisiúnta agus bhí páirt lárnach aige i gcluiche ceannais na hÉireann in éadan Chorcaí. Fuair sé an cúl a bhuaigh an chluiche do na Cait, agus deirtear gur laoch an laed a bhí ann mar thoradh.
Áth na nUrlainn. Is baile Éireannach é Áth na nUrlainn (Béarla: "Urlingford") atá suite i gContae Chill Chainnigh, in oirdheisceart na tíre. Tá an baile ar an bpríomhbhóthar idir Baile Átha Cliath agus Corcaigh, agus úsáidtear é mar áit le sos a ghlacadh ar an turas seo go minic. 
Tá timpeall míle duine ina gcónaí sa bhaile.
CLG Chontae Liatroma. Is é Cumann Lúthchleas Gael Chontae Liatroma an eagraíocht atá freagrach as na cluichí Gaelacha a imrítear i gContae Liatroma, Poblacht na hÉireann, faoi cheannas Chumann Lúthchleas Gael.
Toledo. Is cathair i gcomhphobal féinrialaithe na Caistíle-La Mancha sa Spáinn í Toledo agus í mar phríomhchathair chúige Toledo chomh maith. Tá sí suite i lár na Spáinne agus taobh theas de Maidrid. Tá thar ar 83,500 daoine ina gcónaí ann. Glaotar "An Chathair Impiriúil" air de bharr Cúirt Séarlas V, Impire Naofa Rómhánach a bhí ann, agus "Cathair na dtrí Cultúir" de bharr tionchar culturtha na trí grúpaí, Críostaithe, Moslamaigh, agus Giúdaigh. Bhí sí mar phríomhchathair Ríocht na Viseagotaigh ón mbliain 542 go 725. Tá clú agus cáil ar Toledo de bharr na hairm a tháirgtear ann. Ba í príomhchathair ríocht na Spáinne í go dtí an bhliain 1563 nuair a bogadh an chúirt ríoga go dtí Maidrid. Tá a lán rudaí stáiriúla anseo, mar shampla an caisleán, an ardeaglais, agus séipéal na nGiúdach.
CLG Chontae Mhaigh Eo. Is é Cumann Lúthchleas Gael Chontae Mhaigh Eo an eagraíocht atá freagrach as na cluichí Gaelacha a imrítear i gContae Mhaigh Eo, Poblacht na hÉireann, faoi cheannas an gCumann Lúthchleas Gael.
Tomás Breatnach. Iar-iománaí Éireannach é Tomás Breatnach, nó "Tommy Walsh" as Béarla (rugadh ar an 5 Bealtaine, 1983 é, i dTulach Ruáin, Contae Chill Chainnigh). Tá gradaim All-Star agus coirn uile-Éireann buaite aige mar chúlaí, thosaí agus imreoir lár páirce.
Bronnadh a chéad duais Sárimreoirí na Bliana air sa bhliain 2006. Iománaí idirchontae atá ina dheartháir Pádraig chomh maith.
Marian Harkin. Is polaiteoir Éireannach í Marian Harkin, a rugadh ar 26 Samhain 1953. Tá sí ina Feisire de chuid Pharlaimint na hEorpa. Is Teachta Dála neamhspleách í; déanann sí ionadaíocht ar son Shligigh agus Liatroma.
Eugène Ionesco. Ba scríbhneoir agus drámadóir Francach le fréamhacha Rómáineacha é Eugen Ionescu (as bhFraincis Eugène Ionesco) (Slatina, an Rómáin, 26 Samhain 1912 — Páras, An Fhrainc, 28 Márta 1994). Toghadh ina bhall de Acadamh na Fraincise é ar an 22 Eanáir 1970. Ba duine de na príomh-dhrámadóirí i dtéatar na héigéille é.
Milton Keynes. Is baile mór i mBuckinghamshire thuaisceart, i Sasana Thoir Theas é Milton Keynes. Bhí 229,942 duine ina gcónaí sa bhaile i 2011.
Dennis Ritchie. Ba eolaí ríomhaireachta é Dennis MacAlistair Ritchie (9 Meán Fómhair, 1941 - 9 Deireadh Fómhair, 2011) a bhfuil aithne air mar gheall ar a thionchar ar ALTRAN, an teanga ríomhchlárúcháin B, BCPL, C, Multics, agus UNIX. Fuair sé an Duais Turing sa bhliain 1983 agus an Bonn Náisiúnta um Theicneolaíocht sa bhliain 1998. Ba é Ritchie an ceannaire reatha ar Roinn Taighde um Bhogearraí Córais Lucent Technologies go dtí 2007 nuair a scoir sé ón obair.
Cúlra.
Rugadh i mBronxville, New York é. Fuair Ritchie céim ó Harvard i bhfisic agus matamaitic fheidhmeach. Sa bhliain 1967, thosaigh sé ag obair i Lárionad Taighde Eolaíocht Ríomhaireachta Bell Labs.
C agus Unix.
Is fearr aithne ar Ritchie mar chruthaitheoir na teanga ríomhchlárúcháin C agus príomh-fhorbróir an chóras oibriúcháin Unix, agus mar chomh-údar an leabhair deifnídigh ar C, "The C Programming Language", ar a dtugtar de ghnáth "K&amp;R" (tagairt do na húdair Kernighan agus Ritchie).
La Rioja. Is comhphobal féinrialaithe í La Rioja atá suite i dtuaisceart na Spáinne. Is í Logroño an phríomhchathair. 
Tá teorainn ag La Rioja leis An Tír Bhascach (an cúige Álava), Navarra, na hAragóine (an cúige Zaragoza), agus Castilla y León (na cúigí Soria agus Burgos). Téann an abhainn Ebro tríd La Rioja.
Tá clú agus cáil ar an áit don fíon a thagann as an áit. 
Daonra.
Tá 315,675 daoine ina gcónaí ann sé sin dlús daonra 63 daoine gach km2. Tá titim mar sin ón mbliain 2009 nuair a bhí 322,415 daoine ann roimhe sin bhí fás measartha ag teacht ar daonra an réigiúin. Mar sin féin is í an comhphobal is lú daonra sa Spáinn. Is í Logroño an phríomhchathair an chathair is mó le 152,500 daoine.
Tá 174 bardais in La Rioja seo iad a leanas na deich gcinn is mó:
Domhnach na Fola (1920). Lá fuilteach ab ea Domhnach na Fola, a tharla le linn Chogadh na Saoirse ar an 21 Samhain 1920. Lá brúidiúil, cinniúnach i stair na hÉireann agus lá ar airíodh a iarmhairtí ar feadh na mblianta. Bhí eachtraí an lae sin go mór chun tosaigh i seanchas na réabhlóide in Éirinn.
Imeachtaí.
Maidin.
Bhí cinneadh déanta ag Micheál Ó Coileáin ruathar maraithe a dhéanamh ar 35 gníomhaire faisnéise de chuid na Breataine. Ba iad ‘The Twelve Apostles’ scuad feallmharaithe an Choileánaigh a bhíodh i mbun na hoibre fuiltí seo de ghnáth ach de bharr uaillmhian an mhisin seo b’éigean fir bhreise a earcú. 
Thosaigh móreachtraí an lae go luath ar maidin le dúnmharú na mbleachtairí. Lámhachadh cúigear déag an mhaidin úd gan taise gan trócaire, sibhialtaigh ina measc. Bhí cuid acu (seisear ar a laghad) ina oifigigh faisnéise Briotanach. 
Bhraith fórsaí na Breataine chomh sábháilte sin go raibh cuid acu buailte fúthu in óstáin agus tithe lóistín.. Bhí na dúnmharuithe thar a bheith brúidiúil. Bhí cuid acu sa leaba agus ina bpitseámaí go fóill. 
Tráthnóna.
San iarnóin thug na póilíní agus fórsaí na Breataine aghaidh ar Pháirc an Chrócaigh ag tóraíocht na bhfear gunna. Ní raibh siad ag lorg díoltais ar dús ach thit rudaí as a chéile. Ní raibh ach tuairim is deich nóiméad den chluiche idir Baile Átha Cliath agus Tiobraid Árainn imeartha nuair a thosaigh an lámhach. 
Maraíodh 14 sibhialtach - aon imreoir amháin ina measc, Michael Hogan (gortaíodh imreoir eile, Jim Egan). 
Oíche.
Rinneadh céasadh ar thriúir Óglaigh agus iad faoi ghlas i gCaisleán Bhaile Átha Cliath agus scaoileadh marbh iad, Risteárd Mac Aoidh, Peadar Mac Fhlannchaidh agus Conchobhair Mac Clúin. Maraíodh an triúir mar dearbhaíodh go raibh siad ag iarraidh éalú.
Bhí baint ag Mac Aoidh agus Mac Fhlannchaidh i bpleanáil oibríochtaí gasúr na hÓglaigh an lá sin. Ach ní raibh baint ar bith ag Conchobhair Mac Clúin leo, cé go raibh suim aige sa Ghaeilge, agus bhí sé sna hÓglaigh.
Cúlra.
Tharla na heachtraí seo i rith Cogadh na Saoirse. Bhí Óglaigh na hÉireann ag troid Arm na Breataine. D’earcaigh an Rialtas na Dúchrónaigh agus an Rannán Cúnta ("Auxiliary Division") - na h"Auxies" mar a thugadh na hÉireannaigh orthu. Is é an téarma Gaeilge a úsáidtear inniu ná na "Póilíní Cúnta". Iar-oifigigh Airm ab ea na Dúchrónaigh..
In áiteanna cosúil le Tiobraid Árann ba threallchogaíocht fhíochmhar a bhí ann, ach i mBleá Cliath ba chomhrac faisnéise a bhí ar siúl.
Níos déanaí.
Cuireadh ochtar díobh siúd a maraíodh i bPáirc an Chrócaigh in uaigh gan leacht (ní raibh airgead acu ag an am), éagóir nár cuireadh ina cheart go hiomlán go dtí 2019.
Taighde.
Tá an clár faisnéise "Bloody Sunday 1920" (RTÉ) bunaithe ar leabhar le Michael Foley.
Seán Ó Sé. Iar-pheileadóir Éireannach is ea Seán Ó Sé, nó "Jack O'Shea" mar atá aithne air as Béarla (rugadh é ar an 19 Samhain, 1957 i gCathair Saidhbhín, Contae Chiarraí). Duine de na peileadóirí is fearr riamh ab ea ‘Jacko’.
Imreoir an-rathúil agus cáiliúil ab ea é agus é ina pheileadóir le foireann idirchontae Chiarraí, ó 1977 go 1991. Bhuaigh sé seacht mbonn Uile-Éireann. Ba é Ó Sé captaen na foirne a bhuaigh Craobh Peile na hÉireann trí bliana as a chéile ó 1984 go 1986, agus ainmníodh é i bhFoireann na hAoise sa bhliain 1984.
Cathair Saidhbhín. Baile beag i gContae Chiarraí, Poblacht na hÉireann í Cathair Saidhbhín. Tugtar Cahirciveen (nó uaireanta Cahersiveen, Caherciveen, Cahirsiveen srl) air i mBéarla.
Teangacha.
De réir dhaonáireamh 2006 bhí 1,247 daoine ina gcónaí i Cathair Saidhbhín. Labhair 29 duine (2.3%) Gaeilge go laethúil taobh amuigh den chóras oideachais.
CLG Chontae na hIarmhí. Craobh áitiúil den Chumann Lúthchleas Gael atá freagrach as na cluichí Ghaelacha a imrítear i gContae na hIarmhí, Poblacht na hÉireann é Cumann Lúthchleas Gael Chontae na hIarmhí. Is iad iomáint, camógaíocht, Peil Ghaelach agus Peil Ghaelach na mBan na cluichí a imrítear ann.
CLG Chontae Shligigh. Is é Cumann Lúthchleas Gael Chontae Shligigh an eagraíocht atá freagrach as na cluichí Ghaelacha a imrítear i gContae Shligigh, Poblacht na hÉireann, faoi cheannas Chumann Lúthchleas Gael. Is iad peil Ghaelach, peil Ghaelach na mBan, iomáint agus camógaíocht na cluichí a imrítear sa chontae.
CLG Chontae Cheatharlach. Is é an Cumann Lúthchleas Gael Chontae Cheatharlach an eagraíocht ina imrítear na cluichí Ghaelacha atá sa Cumann Lúthchleas Gael i gContae Cheatharlach, Poblacht na hÉireann. Is iad peil Ghaelach, iomáint, Peil Ghaelach na mBan agus camógaíocht na cluichí a imrítear sa chontae.
Ikaalinen. Cathair bheag i gCúige Iarthar na Fionlainne is ea Ikaalinen (Sualainnis: "Ikalis"). Ar an 31ú lá de Mhí Bhealtaine 2006, bhí 7,509 duine ina gcónaí in Ikaalinen. Tá an áit 843.7 ciliméadar cearnach ar achar. Tá an baile mór suite cois Loch Kyrösjärvi, ach bhí an baile mór riamh i bhfad níos boichte i ndaonra ná an ceantar tuaithe ina thimpeall. Ní raibh muintir na háite riamh ag tarraingt ar an mbaile mór, nó tá Tampere, an chathair mhór thionsclaíochta, chomh cóngarach d'Ikaalinen is gurb ansin a bhí na daoine ag bogadh riamh. Mar sin, tá Ikaalinen ag cailleadh daonra le fada an lá.
Tá ceardscoil agus scoil trádála ag obair san áit. Is í an Fhionlainnis an t-aon teanga oifigiúil amháin, nó níl Ikaalinen in aon chóngar do na ceantair den Fhionlainn ina labhraítear Sualainnis.
Réaltra Andraiméide. Réaltra bíseach is ea réaltra Andraiméide, agus é le feiceáil i réaltbhuíon Andraiméide. Tá an réaltra seo suite faoi 2.2 milliún solasbhliain dínn, agus is é an réaltra bíseach is gaire dúinn. Cé is moite de Bhealach na Bó Finne féin, is é an t-aon réaltra bíseach is féidir a aithint ar spéir na hoíche gan úsáid a bhaint as gléasra cianradhairc ar nós na ndéshúileach nó an teileascóip. Tá Scamall Mór Magellan agus Scamall Beag Magellan le feiceáil chomh maith, ach ní réaltraí bíseacha iad. Ceann de réaltraí an Ghrúpa Áitiúil é. Is é an teileascóp is fearr a thabharfaidh léargas air, sin nó priontaí de ghrianghraif fhadnochta. 
De ghnách, sílimid gurb é lár an réaltra seo an réaltra ar fad, ach le fírinne, cumhdaíonn Andraiméide seacht leithead na lánré d'achar na spéire, agus 300,000 milliún réalta ann ar fad. Tá dhá réaltra bheaga shatailíteacha aige, mar atá M 32 agus NCG 205, iad araon infheicthe le teileascóp beag. Is é Réaltra Andraiméide an réaltra is mó sa Ghrúpa Áitiúil, agus is é Bealach na Bó Finne is tánaiste dó.
Tá réaltra Andraiméide ag druidim isteach chugainn agus luas 300 ciliméadar in aghaidh an tsoicind (186 míle/soic.) faoi. Mar sin, tá sé ar an mbeagán réaltraí gormaistrithe ar an spéir. Má chuirtear gluaiseacht ár ngrianchórais féin taobh istigh de Bhealach na Bó Finn san áireamh, gheofar an toradh go bhfuil ár réaltra féin ag dul i dtreo Andraiméide agus luas 100 go 140 ciliméadar in aghaidh an tsoicind faoi (62–87 míle/soic.). Más é an t-imbhualadh atá i ndán don dá réaltra, titfidh sé amach i gceann trí mhíle milliun (109) bliain. Sa chás sin, ceaptar go rachfaidh an dá réaltra le chéile le haon réaltra mór éilipseach amháin a dhéanamh. Is minic a tharlaíonn an cineál seo eachtraí idir réaltraí atá suite sa ghrúpa áitiúil chéanna le chéile.
Éamann Ó Braonáin. Is iománaí Éireannach é Éamann "Eddie" Ó Braonáin, nó "Eddie Brennan" mar a ghlaoitear air as Béarla (rugadh ar an 2 Deireadh Fómhair, 1978 é i mBaile Uí Challáin, Contae Chill Chainnigh). 
Imreoir rathúil é, leis an gclub An Ghrág/Baile Uí Challáin agus le foireann idirchontae Chill Chainnigh. Ball den Gharda Síochána é.
Ken Thompson. Is ceannródaí in eolaíocht ríomhaireachta é Kenneth Lane Thompson (rugadh 4 Feabhra 1943), a dtugtar Ken Thompson de ghnáth air (nó Ken i measc na mbradaithe). Tá aithne air mar gheall ar an obair a rinne sé ar B, teanga ríomhchlárúcháin, agus ar an lámh mhór a bhí aige i bhforbairt na gcóras oibriúcháin UNIX agus "Plan 9 from Bell Labs". Tá iomrá le Thompson as Unix a chruthú in éineacht le Dennis Ritchie.
Matamaitic fheidhmeach. Is brainse den mhatamaitic í an mhatamaitic fheidhmeach a bhaineann úsáid as uirlisí teibí matamaitice chun fadhbanna a réiteach sna heolaíochtaí, i ngnó agus i réimsí eile nach iad. Is réimse tábhachtach matamaitice feidhmí é an staidreamh a bhaineann leas as teoiric na dóchúlachta mar uirlis agus a cheadaíonn tuairisciú, anailísiú agus réamhaisnéis na bhfeiniméan ina bhfuil ról ag seans.
Dún Garbhán. Is é Dún Garbhán ("Dungarvan" i mBéarla) príomhbhaile chontae Phort Láirge ar chósta theas Chúige Mumhan. 
Ainm.
Tháinig an t-ainm ó Gharbhán Naofa, a bhunaigh eaglais sa cheantar sa seachtú haois.
Suíomh.
Tá an baile suite ar bhóthar an N25 idir Cathair Chorcaí agus Port Láirge / Ros Láir, ar bhéal an Choilleagáin, abhainn a scoilteann an baile in dhá leith.
Tá réigiún Gaeltachta, Gaeltacht na nDéise, lonnaithe i gContae Phort Láirge in aice le baile Dhún Garbhán.
Caisleán Dhún Garbhán
Féile na nDéise.
Bíonn Féile na nDéise ar siúl i nDún Garbháin gach bliain.
Arm na Breataine. Tá Arm na Breataine ar ceann de na hairm is mó ar fud an domhain. Is é an brainse cos-slua d'Fhórsaí Armtha na Breataine. 
Stair.
Tháinig sé ar an bhfód sa bhliain 1707, nuair a ceanglaíodh Arm Shasana agus Arm na hAlban dá chéile, agus an dá thír sin á n-aontú leis an Ríocht Aontaithe a dhéanamh. San arm nua, bhí reisimintí ag teacht le chéile a bhí ann roimh aontú an dá arm, agus an t-iomlán acu á rialú ó Oifig na Cogaíochta i Londain. 
Sa lá atá inniu ann.
In Aibreán 2007, bhí 110,580 saighdiúir lánaimseartha san Arm, chomh maith le 38,460 saighdiúir páirtaimseartha. Is gnách an tArm Rialta a thabhairt ar na saighdiúirí lánaimseartha, agus is iad na saighdiúirí páirtaimseartha Arm na gCríoch (nó an "Territorial Army" as Béarla). 
Tuaisceart Éireann.
Bhí 8,000 saighdiúir lánaimseartha in Éirinn sa bhliain 2006, an leibhéal is lú ó na 1960í anuas.
Séamas Ó Raghaill. Is iomáinaí Éireannach é Séamas Ó Raghaill, nó "James Ryall" as Béarla (rugadh i nDroichead Binéid, Contae Chill Chainnigh ar an 14 Samhain, 1980). Imreoir rathúil atá ann, ina chúlaí leis a chlub áitiúil Gráig/Baile Uí Challáin agus foireann idirchontae Chill Chainnigh ón bhliain 2003 go dtí an lá inniu.
D'imir Ó Raghaill san fhoireann a bhuaigh Craobh Iomána Sinsearach na hÉireann 2006. Ainmníodh é ina Shárimreoir na Bliana sa bhliain seo freisin.
Bratach na Spáinne. Glacadh le Bratach Rialtas na Spáínne mar atá sé inniu, ar an 19ú Nollaig sa bhliain 1981 nuair a aithríodh an t-armas don uair is déanaí. 
An brat náisiúnta oifigiúil de réir bunreacht na Spáinne ná an brat gan an armas. Go hoifigiúil tá úsáid an armais ar an mbratach don rialtas (sé sin comhartha don ríochas) ach is sé leagan na brataí atá níos coitianta.
Tá bratach an rialtais ar an gcuma chéanna agus na brait a úsáideadh idir na blianta 1785 agus 1931 (bhí sé mar an comhartha cogaidh go dtí 1843 nuair a dhéanadh Bratach Náisiúnta as an gcomhartha cogaidh).
"Tá trí stiallacha cothrománach ag Bratach na Spáinne: dearg, buí agus dearg, tá an stiall buí dhá uair chomh leathan agus na cinn dearga.".
Alt 4.1 de réir Bunreacht na Spáinne 1978
Stair.
An bhratach is mó atá cosúil le bratach an lae inniu ná, Bratach na Chabhlaigh, Bandera de Proa o de Tajamar or Torrotito faoi Carlos III na Spáinne 1785. Bhí an ríocht, ag an am sin faoi na Ríthe Bourbon, ag lorg Bratach chun comhartha sonraithe a bheith acu a bheith difriúil ó Brait ríogach eile na ríocht Bourbon (na cinn ba mhó ag an am sa Fhrainc agus an dá Sicileach).
Tá ráflaí ann go raibh comórtas ann chun dearadh a fháil do Bhratach nua na Spáinne. I ndeireadh na dála, tá an Bhratach a romhnaíodh mar chomhartha cogaidh, gaolta go díreach le Bratach an lae inniu. Lena trí stiallacha cheann acu dhá uair an méid na cinn eile, seasann sé amach ó Bratacha eile na hEorpach ón am céanna.
Tá buntús na Brataí fós conspóideach. Smaoineamh coitianta ná go bhfuil sé bunaithe ar phleann na monarcaigh coróin na hAragóine. Deireann daoine eile go ghlac Carlos III é ó Bratach na Nápáil. 
I rith na 18ú, 19ú, agus 20ú aoiseann déag, bhí an dath seo go ginearálta mar an gcéanna. Na haithrithe ba mhó ná an Armas é féin. Sa Bratach an lae inniu tá an armas i bhfad níos simplí i gcomparáid lena chinn níos luaithe. Seasann na ceithre ceathrú dona ceithre Ríocht a tháinig le chéile chun an Spáinn a aontú ag deireadh an 15ú aois. Is iad seo a leanas na Ríochtaigh; (seasann an caisleán do) Castilla, (seasann an leon do) León, (seasann na línte malartach ingearach buí agus dearg, cúig chinn dearg agus ceithee chinn buí do) Aragón, agus (seasann na slabhraí ceangailte do) Navarra. Freisin seasann toradh pomagránait don Ríocht Múrach Granada ag bun na Armas. Seasann an dá colúin leis an comhartha "plus ultra" (ciallaíonn sé "níos mó" saLaidin) do Fionnachtáin agus coilíníú a rinne na Spáinnigh ar, Mhéiriceá, is iad na collúin miotaseolaíoch Hercules (ó caolas Gibraltar, geata isteach ar an muir Atlantach). Tagann an frasa "Plus Ultra" ón frasa "Non Plus Ultra" (a ciallaíonn "ón pointe seo, níl aon rud") roimh fionnachtain Meiriceá, toisc gur cheap siad go raibh an Spáinn an pointe is faide san iarthar.
Tá an banda corcra ar Bhratach an Dara Poblacht na Spáinne toisc go bhfuil dath corcra ar an mBratach Castilla ar barr an cheann dearg. D'úsáid na Ríogaigh an Bhratach dearg buí dearg (an dearg buí don Aragóin agus dearg eile do Castilla), agus d'úsáid na poblachtánaigh dearg buí don Aragóin agus corcra do na reibiliúnaigh óna Comúnaigh Castilla i rith cogadh idir phobail i Castilla.
Lapo Elkann. Iarcheannaire de roinn margaíochta ag an déantóir gluaisteáin Iodálach FIAT, tá Lapo Elkann ar cheann de na daoine is cáiliúla sa tír. Garmhac den bhrabúsaí Gianni Agnelli, tá clú air chomh maith ar an ábhar go bhfuil stíl speisialta feistithe aige. De réir é fhéin, tá meas mór aige ar a sheanathair. Caitheann sé éadaí a sheanathar agus cóipeálann sé a stíl. Tá cúpla gné áirithe ag baint le sin: caitheann sé a uaireadóir taobh amuigh dá chufa; ar na cufaí sin, tá bratach na hIodáile fite ann; agus fágann sé cufaí a chulaithe oscailte an t-am ar fad.